Publication: Magyar Közlöny
Issue: MK-2003-148 (Year: 2003, Number: 148)
Era: 1990-2004
Section: Az Alkotmánybíróság a 13/2003. (IV. 9.) AB határozatában a közterület-felügyelõ feltartóztatási jogának alkotmányosságát vizsgálta. Feljelentés megtétele vagy egyéb
Paragraph Index: 1085

Az Alkotmánybíróság a 13/2003. (IV. 9.) AB határozatában a közterület-felügyelõ feltartóztatási jogának alkotmányosságát vizsgálta. Feljelentés megtétele vagy egyéb jogszerû intézkedés céljából a közterület-felügyelõ az érintettet a személyazonosság megállapítása céljából igazoltat- 2003/148. szám hatja. [A közterület-felügyeletrõl szóló 1999. évi LXIII. törvény 15. § (1) és (2) bekezdés.] Az Alkotmánybíróság nem találta a személyi szabadságot szükségtelenül és aránytalanul sértõnek e rendelkezéseket, mert „az igazoltatás alá vont személyek — a közterület-felügyelet feladatköréhez tartozó — jogsértõ magatartást tanúsítottak (szabálysértést követtek el, hatósági határozatban foglalt kötelezettséget megszegtek) vagy ilyen tevékenységgel összefüggésbe hozhatók (tanú). Vagyis a személyi kör jogilag behatárolható, valamilyen jogi eljáráshoz kapcsolható”. (ABK 2003. április, 201, 205.) A rendõrségi törvény 29., 33. és 38. §-ai alapján (ahogyan azt a törvényjavaslat miniszteri indokolása is megállapítja) az igazoltatás célja a személyazonosság megállapítása, vagyis a rendõrség — tetszése szerint — bárkit feltartóztathat és igazoltathat. Az igazoltatás alá vont személyek köre tehát — szemben a közterület-felügyelõ által feltartóztatható személyek körével — jogilag nem behatárolható, a rendõri intézkedés alanya bárki lehet. A rendõrségi törvény nem kívánja meg, hogy az igazoltatás, a személyazonosság megállapítása valamilyen jogsértõ magatartáshoz legyen kapcsolható. Az igazoltatás eredménytelensége pedig önmagában is rendõri intézkedést vonhat maga után. A rendõr ugyanis a személyazonosság megállapítása céljából az igazoltatottat feltartóztathatja, elõállíthatja, ezt követõen pedig közbiztonsági õrizetbe veheti. Véleményem szerint az Alkotmánybíróságnak a rend- õrségi törvény 38. § (1) bekezdésére vonatkozó normakontroll eljárásban a szabadságelvonás (a közbiztonsági õrizet) indokoltságát is vizsgálnia kellett volna, vagyis azt, hogy a támadott jogszabályi rendelkezés — a rendõrségi törvény 29. és a 33. §-aira tekintettel — nem korlátozza-e aránytalanul a személyi szabadságot. Összefoglalva, álláspontom szerint az Alkotmánybíróságnak meg kellett volna állapítania, hogy a rendõrségi törvény 38. § (1) bekezdése teljes egészében alkotmánysértõ. Dr. Kukorelli István s. k., alkotmánybíró A Miniszterelnök határozatai A Miniszterelnök 121/2003. (XII. 18.) ME határozata kormányzati fõtisztviselõi kinevezések megszûnésének megállapításáról

Source: https://magyarkozlony.hu/hivatalos-lapok/dc8d3efa480ab3ccfe4ef23f61cbc6107e237936/dokumentumok/5339baf3734a6740ae3d8e2b1809bbb53e84ccef/letoltes